Document ID: 32000R0739

Komission asetus (EY) N:o 739/2000,
annettu 7 päivänä huhtikuuta 2000,
sidonta-aineiden, paakkuuntumisenestoaineiden ja sakeuttamisaineiden ryhmään kuuluvien rehun lisäaineiden hyväksymisedellytyksistä annetun asetuksen (EY) N:o 2439/1999 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna asetuksella (EY) N:o 2690/1999(2), ja erityisesti sen 11 artiklan,
sekä katsoo seuraavaa:
(1) Sidonta-aineiden paakkuuntumisenestoaineiden ja sakeuttamisaineiden ryhmään kuuluvien rehun lisäaineiden hyväksymisedellytyksistä 17 päivänä marraskuuta 1999 annetussa komission asetuksessa (EY) N:o 2439/1999(3) säädetään kaoliinipitoisen saven dioksiinien väliaikainen enimmäispitoisuus sekä säädetään velvollisuudesta valvoa dioksiinien esiintymistä muissa sidonta-aineiden, paakkuuntumisenestoaineiden ja sakeuttamisaineiden ryhmään kuuluvissa hyväksytyissä rehun lisäaineissa.
(2) Mainitussa komission asetuksessa säädetään, että sen säännöksiä tarkastellaan toteutettavien tutkimusten, valvontaohjelman tulosten ja täydellisen riskiarvioinnin perusteella uudelleen ennen 1 päivää maaliskuuta 2000. Tutkimukset ja valvontaohjelma ovat vielä kesken, eikä täydellistä riskiarviointia ole vielä saatavissa. Sen vuoksi on aiheellista pidentää asetuksessa (EY) N:o 2439/1999 säädettyjä toimenpiteitä 15 päivään lokakuuta 2000.
(3) Riittävät valvontatiedot on toimitettu dioksiinien esiintymisestä steatiitin ja kloriitin luonnossa esiintyvissä seoksissa (E 560), sepioliitissa (E 562) ja sepioliittisavessa (E 563). Nämä eri jäsenvaltioista ja/tai eri lähteistä peräisin olevat tiedot osoittavat, että nämä lisäaineet eivät ole dioksiinien saastuttamia tai että niiden sisältämät määrät ovat analyysiherkkyyden alarajan alapuolella.
(4) Tässä asetuksessa säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2439/1999 seuraavasti:
1) Korvataan 1 artiklan toisessa kohdassa päivämäärä "1 päivää maaliskuuta 2000" päivämäärällä "15 päivää lokakuuta 2000".
2) Korvataan liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 29 päivästä helmikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä huhtikuuta 2000.

Labels: 0
17
6